**Izziņa ar saņemtajiem komentāriem par ES fondu 2021.–2027.gada plānošanas perioda Uzraudzības komitejas rakstiskajā procedūrā izskatāmajiem Vides aizsardzības un reģionālās attīstības ministrijas 2.2.2. specifiskā atbalsta mērķa “Pārejas uz aprites ekonomiku veicināšana” 2.2.2.2. pasākuma “Atkritumu dalītā vākšana” 2.kārtas materiāliem**

|  |  |  |  |  |
| --- | --- | --- | --- | --- |
| **Nr.** | **Materiālu esošā redakcija** | **UK dalībnieka komentārs** | **AI viedoklis** | **Gala redakcija** |
|  | **1** | **2** | **3** | **3** |
| **Par projektu iesniegumu vērtēšanas kritērijiem** | | | | |
|  | **Kritērijs Nr. 3.3.** | **Rīgas Metropole**  Ņemot vērā, ka rakšanas atļauja tiek izsniegta būvniecības stadijā pēc līguma par būvdarbu veikšanu noslēgšanas, balstoties uz inženierkomunikāciju turētāju izvirzītajiem tehniskajiem noteikumiem vai atbilstoši pašvaldības saistošajiem noteikumiem , lūdzam skaidrot Ministru kabineta noteikumu projekta vērtēšanas kritērija Nr.3.3. projekta iesnieguma vērtēšanas kritēriju piemērošanas metodikā ietvertā nosacījuma par projekta gatavības pakāpes apliecinājuma pamatotību, proti, izsniegtu rakšanas atļauju.  Vēršam uzmanību, ka līguma noslēgšana ar būvuzņēmēju par darbu veikšanu pirms projekta iesnieguma apstiprināšanas un finansējuma piešķiršanas rada finansiālu risku projekta iesniedzējam, proti, uzņemties finansiālas saistības pirms finansējuma pieejamības.  Nosacījums par izsniegtu rakšanas atļauju ir pretrunā arī kritērija Nr. 1.5. “Projekta iesniegumā plānotās darbības, izņemot MK noteikumos noteiktās komercdarbības atbalsta darbības, nav uzsāktas, un atbilst Komisijas regulas Nr.651/2014 6.panta prasībām attiecībā uz atbalsta stimulējošo ietekmi” vērtēšanas metodoloģijā norādītajai informācijai, proti:  “Projektā nevar tikt iekļautas uzsāktas vai pabeigtas darbības. Būvdarbu līgumu var slēgt un ar ieguldījumiem saistītus būvdarbus uzsākt pēc projekta iesnieguma iesniegšanas sadarbības iestādē.  Projekta iesniegumā iekļautās darbības, kas pretendē uz komercdarbības atbalsta saņemšanu atbilstoši regulas Nr. 651/2014 47.pantam, drīkst uzsākt tikai pēc projekta iesnieguma iesniegšanas sadarbības iestādē.  Atbilstoši regulas Nr.651/2014 2.panta 23.punktam “darbu sākums” ir ar ieguldījumu saistītu būvdarbu sākums vai pirmā juridiski saistošā apņemšanās pasūtīt aprīkojumu, vai citas saistības, kas padara ieguldījumu neatgriezenisku, – atkarībā no tā, kas notiek pirmais.” | **Ņemts vērā**  Ievērojot, ka Latvijā pašvaldībās pastāv dažāda pieeja, nosakot rakšanas atļauju saņēmējus, rosinām saglabāt rakšanas atļauju kā vienu no projekta gatavības dokumentiem. Tomēr gadījumos, ja rakšanas atļauju drīkst saņemt tikai būvnieks, kas nozīmē, ka tiek pārkāptas stimulējošas ietekmes prasības, projektu iesniegumu vērtēšanas kritēriju metodikā iekļauts papildu skaidrojums. Tas nosaka, ka saņemt punktus var tikai tādā gadījumā, ja kritērijā minētie dokumenti ir izsniegti projekta iesniedzējam. Līdz ar to šāds skaidrojums nodrošinās visā Latvijā piemērojamu praksi, vienlaikus nepārkāpjot stimulējošas ietekmes prasības. | 3.3. kritērija piemērošanas metodikas skaidrojums papildināts ar nosacījumu šādā redakcijā:  **Projekta gatavības pakāpes noteikšanai iesniegtie vai norādītie dokumenti drīkst būt izsniegti tikai projekta iesniedzējam.** |